stanford-oval/wikipedia huggingface dataset:
רמה סמסונוב
ביוגרפיה

סמסונוב נולדה בירושלים, לאהרון סמסונוב ממשפחת סמסונוב, ממייסדי חדרה ולזינה רבקה לבית חבקין, במשפחה בת ארבעה ילדים. אחותה הגדולה הייתה השחקנית תמר סמסונוב (1915–1959).
גדלה בחדרה, סיימה את לימודיה התיכוניים בירושלים ולמדה הוראה בבית המדרש למורים בבית הכרם.
לאחר מכן המשיכה בלימודי מוזיקה וזמרה בבית הספר "ג'וליארד" בניו יורק, באוניברסיטת ויסקונסין ואצל רוזה פאולי(אנ') באקדמיה למוזיקה בירושלים.
בקיץ 1942 (י' בסיוון) נישאה ליחיעם ויץ. השניים הכירו עוד בתיכון בירושלים. ויץ נהרג בפעולת "ליל הגשרים" בשנת 1946.
היא הופיעה עם תזמורות שונות, ובהן התזמורת הפילהרמונית הישראלית, תזמורת רשות השידור והתזמורת הסימפונית חיפה.
באמצע שנות ה-60 נמנתה יחד עם גארי ברתיני על מייסדי התזמורת הקאמרית הישראלית.
בפסטיבל הזמר הראשון ב-1960 זכתה במקום השני יחד עם גדעון זינגר בשיר "העלמה". ב-1965 הופיעה במחזה "ברכט על ברכט" בתיאטרון זווית. השתתפה בתקליט "שירי ברטולד ברכט" שהופץ באותה שנה. במקביל נמנתה עם מייסדי התזמורת הקאמרית הישראלית (נקראה אז "אנסמבל"), יחד עם המנצח גארי ברתיני. היא הופיעה רבות עם תזמורת זו, בין השאר בהצגת "הקונסול".
בשנת 1968 השתתפה ב"רומנסרו ספרדי", מופע שירי לאדינו, יחד עם יוסי בנאי, יהורם גאון, אברהם פררה, ירדנה הדר, יגאל גאון ומקהלת צדיקוב.
סמסונוב שרה בהופעה בעברית, בין היתר, את השירים "צל לא צל", "יעל" ו"בת גלים" ובלאדינו את "איר מה קרו מאדרה א ירושלים" ("אמא, אני רוצה ללכת לירושלים"). ההופעה הוקלטה והופצה בתקליט.
באמצע שנות השבעים הלחין שלמה גרוניך מספר שירי משוררים רבים לסמסונוב. בין היתר הולחנו 'אסופי' (מילים: נתן אלתרמן) ו'לו באת' (מילים: נתן זך). גרוניך אף ליווה את סמסונוב בהופעותיה.
סמסונוב הקליטה שירים רבים, אך לא הוציאה שום אלבום סולו, מלבד אלבום שהוקלט בשנות השבעים, אך לא הופץ באופן מסחרי. אחד השירים שנכלל בתקליט, אותו חיברה סמסונוב, הוא "טוליק".
הופיעה תקופה ארוכה כסולנית באופרה הישראלית ובגיל 50 החליטה לפרוש מן הבמה ולעבור ללמד בבית הספר לאמנות הבמה – בית צבי ברמת גן, שם שימשה כמורה קרוב ל-20 שנה.
בשנת 1976 כתבה את ספר הילדים "לא הספיקה לי היד" וב-1981 את "השן הראשונה".
זכתה במדליית הזהב בפסטיבל הנוער הדמוקרטי במוסקבה בשנת 1957.
בשנת 2000 זכתה בתואר יקירת העיר תל אביב.
סמסונוב הייתה נשואה שלוש פעמים. בעלה השלישי היה האדריכל יצחק ישר. מנישואין אלה נולד אבנר ישר. בני הזוג התגרשו בסביבות שנת 1960.
סמסונוב הלכה לעולמה בתל אביב בסתיו 2012 בגיל 91, והובאה למנוחות בבית העלמין הישן בחדרה.
עיריית תל אביב קבעה לוחית זיכרון בכניסה לביתה בשדרות ח"ן מס' 36.
לקריאה נוספת

מוזיקה (מגזין על צלילים ואנשים) 17 (1988):
מירה זכאי, 'רמה סמסונוב, זמרת שהיא אישיות', 38-43.
גארי ברתיני על רמה סמסונוב, 40.
סרג'יו נטרא על רמה סמסונוב, 42.
צבי אבני על רמה סמסונוב; בן-ציון אורגד על רמה סמסונוב, 43.
יוסי תבור, 'רמה סמסונוב - אשה עסוקה עד מאוד', אופרה 26 (1998), 42-44.
יצחק נבון, כל הדרך - אוטוביוגרפיה, הוצאת כתר, 2015, עמ' 39
הערות שוליים

↑  תמר סמסונוב, בתוך: שמעון לב-ארי, "מדריך 100 שנה לתיאטרון העברי", באתר החוג לתיאטרון של אוניברסיטת תל אביב; תמר סמסונוב למנוחות, מעריב, 19 בנובמבר 1959; תמר סמסונוב – למנוחות, דבר, 20 בנובמבר 1959; אליהו גולדנברג, תנו לנו להתייחד עם יקירינו בשקט, דבר, 27 בנובמבר 1959.
↑  מרדכי חיימוביץ, אבנר מלך המגדלים, סופשבוע מעריב, 20 ביוני 2012
| --- | --- |
בקרת זהויות :  NLI: 987007302606205171  GND: 1031912843  ISNI: 0000 0000 6696 6239  LCCN: n88194887  MusicBrainz: 938aa877-bdd0-46e0-880a-822683605f76  VIAF: 55710079   WorldCat (עם VIAF): 55710079
ולנטינה סנרה

| --- | --- |

 לידה:  15 בינואר 1997 (בת 28) ארגנטינה בואנוס איירס, ארגנטינה
 מדינה:  ארגנטינה 
 תקופת הפעילות:  מ-2010
 עיסוק:  שחקנית, דוגמנית
 פרופיל ב-IMDb
 
ולנטינה סנרה (בספרדית: Valentina Zenere; נולדה ב-15 בינואר 1997) היא שחקנית, זמרת ודוגמנית ארגנטינאית. היא גילמה את אמבר סמית' בטלנובלה הארגנטינאית-מקסיקנית "סוי לונה", את אליי בטלנובלה "כמעט מלאכים", את מארה בטלנובלה "אליאדוס" ואת איסדורה בסדרה הספרדית "אליטה".
ביוגרפיה

ולנטינה סנרה נולדה בבואנוס איירס, ארגנטינה ב-15 בינואר 1997, בתם של איש עסקים ממוצא איטלקי ולאם ממוצא אוקראיני.
קריירה

סנרה הראתה מגיל צעיר נטייה לכיוון האומנותי, ומשחקת מגיל 6 בתיאטרון וקומדיה מוזיקלית. היא הופיעה בפעם הראשונה בטלוויזיה בפרסומות לברבי. התפקיד הראשון שלה היה ב-2010, בגיל 13, כאשר נבחרה על ידי כריס מורנה לשחק בעונה ה-4 של "כמעט מלאכים", שם היא שיחקה את אליי אינצאוסטי או אליי מוראלס רומרו, הבת של חסמין (מריה אאוחניה סוארס) וטצו (ניקולס ריירה).
ב-2011 היא הופיעה בסדרה "הייחודיים", שם שיחקה את גס'יקה סרונטס.
בשנת 2013 החלה לשחק את מארה אוללה, האחות הקטנה של מאיה (מריאל פרוסקי) בטלנובלה "אליאדוס", תפקיד שהמשיכה לגלם בעונה השנייה של הסדרה ב-2014.
בשנת 2016 החל לשחק בין התפקידים הראשיים בטלנובלה "סוי לונה"" כאמבר סמית' האנטגוניסטית הראשית בסדרה, בכיכובה של קרול סבייה. הסדרה חזרה לעונה שנייה ב-2017, ולעונה שלישית ב-2018.
ב-2019 השתתפה בוידאו קליפ לשיר "La Dive De La Escuala" של הזמר מייקל רונדה, איתו שיחקה ב"סוי לונה".
ב-2020 השתתפה בעונה האחרונה בסדרה של נטפליקס, "נערות הכבלים" בתפקיד קמילה.
בשנת 2022, סנרה לוהקה לעונה החמישית של סדרת הנעורים הספרדית "אליטה" בתפקיד של איסדורה, והעונה עלתה לנטפליקס במהלך 2022.
פילמוגרפיה

| שנה | סדרה | דמות | הערות |
| --- | --- | --- | --- |
| 2010 | כמעט מלאכים | אליי אינצ'אוסטי / רומרו מוראלס | עונה 4; ראשי |
| 2011 | Los únicos | ג'סיקה קרבנטס | עונה 1; ראשי |
| 2013 - 2014 | אליאדוס | מארה אולואה | דמות משנית |
| 2016 - 2018 | סוי לונה | אמבר סמית' | דמות ראשית |
| 2022 - 2024 | אליטה | איסדורה | תפקיד ראשי (עונות 5–8); 32 פרקים |
| 2024 | Nahir | נהיר גלארזה | סרט |
דיסקוגרפיה

| שנה | שם אלבום |
| --- | --- |
2016: "Soy Luna" - סוי לונה
2016: "Soy Luna: Música en ti" - סוי לונה: מוזיקה בך
2017: "Soy Luna: La vida es un sueño" - סוי לונה: החיים הם חלום
פרסים ומועמדויות

| שנה | פרס | קטגוריה | עבודה | תוצאה |
| --- | --- | --- | --- | --- |
| 2016 | פרסי בחירת הילדים של ניקלודיאון מקסיקו | מרשעת השנה | סוי לונה | זכייה |
| 2016 | פרסי בחירת הילדים של ניקלודיאון קולומביה | מרשעת השנה | סוי לונה | זכייה |
| 2016 | פרסי בחירת הילדים של ניקלודיאון ארגנטינה | מרשעת השנה | סוי לונה | זכייה |
| 2017 | פרסי בחירת הילדים של ניקלודיאון קולומביה | נערה טרנדית | סוי לונה | זכייה |
| 2017 | פרסי בחירת הילדים של ניקלודיאון ארגנטינה | מרשעת השנה | סוי לונה | מועמדות |
דליה קורח שגב

| --- | --- |
אין תמונה חופשית
 לידה:  23 בינואר 1946 ישראל 
 פטירה:  29 בנובמבר 2011 (בגיל 65) ישראל 
 מדינה:  ישראל 
 מקום קבורה:  רינתיה 
 
דליה קורח שגב (23 בינואר 1946 – 29 בנובמבר 2011) הייתה מורה וסופרת ישראלית.
ביוגרפיה

קורח שגב נולדה לחוה ופסח ויינברג.
בזמן לימודיה בתיכון פגשה את אלחנן קורח, שהפך לבעלה. אלחנן נהרג במלחמת יום הכיפורים ברמת הגולן, כשספג פגיעה ישירה בצריח טנק בקרב הפריצה למובלעת הסורית. על סיפור אהבתם כתבה קורח שגב בספרה "סיפור על אור ועל חושך". בספר כלולים מכתבים רבים, שכתב אלחנן לרעייתו בשנות היכרותם וחייהם המשותפים.
קורח שגב הייתה מורה ומחנכת. "דליה הייתה מחנכת נערצת, שגם כתבה ספרי לימוד בתנ"ך, בלשון, בהבעה ובחיבור. בזכות שיטת הלימוד שפיתחה למדו דורות של תלמידות ותלמידים עברית בקלות ובהנאה רבה. היא גם הייתה סופרת של ספרי ילדים רבים", סיפרה אודותיה מרב מיכאלי, שהייתה תלמידתה.
בשנותיה האחרונות חלתה בסרטן. היא נטמנה בבית העלמין במושב רינתיה.
ספריה

עשר תחנות: מקראה ונושאים מעובדים בעברית לכיתות יסוד, 1983, הוצאת יסוד
עשר תחנות ועוד תחנה, 1988, הוצאת יסוד
להיות גדולים, 1991, הוצאת מודן
כלב מי שלא אוהב, 1994, הוצאת מעריב
חוויה לכיתות היסוד : לפיתוח ההבנה, החשיבה, ההבעה והיצירתיות, 1994, הוצאת רכס
לקראת שלום, 1994, הוצאת מודן
אוריינות: חוברת מעשית, 1998, הוצאת מודן
הזבוב העצוב, 1999, הוצאת קוראים
תהלוכה של ילדים, 1999, הוצאת קוראים
מה מצאה התרנגולת?, 1999, הוצאת קוראים
מתנה קטנה, 1999, הוצאת קוראים
הפתעה של פסח, הוצאת קוראים
על קצה הלשון המחודש : מיומנויות לשון ותקשורת, 2000, הוצאת מודן
חלזון עם שמשיה ורודה, 2001, הוצאת מודן
כתיב לכל עט, 2001, הוצאת מודן
יש לי מושג - מבחר מושגים: עם ישראל - מדינת ישראל, 2002, הוצאת קוראים
מתחילים ב-א - הקניה שיטתית של יסודות הקריאה, 2003, הוצאת מודן
שרים ואוהבים בשירים ישראלים, 2004, הוצאת מודן
מסע הפלא - איי גלאפגוס, 2006, הוצאת מודן
מסע הפלא - חיות בר, 2006, הוצאת מודן
מסע הפלא - תאילנד, 2006, הוצאת מודן
מסע הפלא - הולנד, 2008, הוצאת מודן
אלף-בית - לומדים אותיות לפי הסדר, 2010, הוצאת מודן
חוה מהבית הגדול, 2011, הוצאת מודן
סיפור-לי - ילדים אופים עוגה, הוצאת מודן
סיפור-לי - הנעל הישנה, הוצאת מודן
סיפור-לי - סיפור על ניב וטרקטורון, הוצאת מודן,
פשוט - בלי אלימות, הוצאת מודן
הערות שוליים

↑  פגישה עם דליה קורח לרגל צאת ספרה "סיפור על אור ועל חושך" - מודעה
↑  סיפור על אור ועל חושך, באתר הספרייה הלאומית של ישראל
↑  רב סרן אלחנן קורח, באתר יזכור
↑  "כל צעד מחיי מלוּוה במורה" - בוחרים במורים של המדינה, באתר ynet, 15 בפברואר 2014
↑  דליה קורח שגב לבית וינברג ז"ל - מודעת אבלים
| --- | --- |
בקרת זהויות :  NLI: 987007311781105171  BnF: cb165659719 (data)  GND: 1185601368  ISNI: 0000 0000 6695 1272  LCCN: n87861564  SUDOC: 261423835  VIAF: 65532526   WorldCat (עם VIAF): 65532526
פיסמייקר (סדרת טלוויזיה)

| --- | --- |

 מבוסס על:  פיסמייקר, יחידת המתאבדים 2 
 סוגה:  מדע בדיוני, פעולה, דרמה, קומדיה
 יוצרים:  ג'יימס גאן 
 כותבים:  ג'יימס גאן 
 בימוי:  ג'יימס גאן 
 שחקנים:  ג'ון סינה (פיסמייקר)  אליזבת לודלו  כריסטופר היירדאל  ריזוואן מנג'י  לני ג'ייקובסון  Alison Araya  Nhut Le (ג'ודו מאסטר)  לוקלין מונרו  פרדי סטרומה (אדריאן צ'ייס)  סטיב אייג'  Chuk Iwuji  דניאל ברוקס  ג'ניפר הולנד  רוברט פטריק  Annie Chang 
 ארץ מקור:  ארצות הברית 
 שפות:  אנגלית
 מספר עונות:  1 
 מספר פרקים:  8 (נכון ל־17 בפברואר 2022) 
 הפקה
 מפיקים בפועל:  ג'יימס גאן, ג'ון סינה, פיטר ספרן, מת'יו מילר 
 חברת הפקה:  DC Films  The Safran Company  Troll Court Entertainment
 הפצה:  האחים וורנר טלוויזיה 
 אתר צילומים:  ונקובר 
 שידור
 רשת שידור:  HBO Max
 תקופת שידור מקורית:  13 בינואר 2022 – הווה
 קישורים חיצוניים
 אתר רשמי
 דף התוכנית ב-IMDb
 
פיסמייקר (באנגלית: Peacemaker) היא סדרת טלוויזיה אמריקאית, שיצר וכתב ג'יימס גאן עבור שירות הסטרימינג HBO Max, המבוססת על הדמות מבית DC Comics באותו שם. הסדרה היא ספין אוף לסרט יחידת המתאבדים (2021) וסדרת הטלוויזיה הראשונה שמתרחשת ביקום הקולנועי של די.סי. הסדרה מופקת על ידי DC Films, The Safran Company וחברת Troll Court Entertainment. הסדרה זכתה לביקורות משבחות בקרב המבקרים והקהל על האקסצנטריות, הפעולה, הקומדיה והמשחק שבה.
ג'ון סינה מככב בתפקיד הראשי, כשהוא חוזר לגלם את תפקידו מהסרט. סטיב אייג', דניאל ברוקס, רוברט פטריק, ג'ניפר הולנד, כריס קונרד וצ'וקוודי איווג'י מככבים גם הם. גאן כתב את הסדרה בזמן שהשלים את עבודתו על הסרט במהלך מגפת הקורונה. HBO מקס הזמינה את הסדרה בספטמבר 2020, כשגאן גם ביים כמה פרקים. צילומי הסדרה נערכו בוונקובר, קנדה. פרק הבכורה שודר ב 13 בינואר 2022 כאשר השמיני והאחרון לעונה הראשונה שודר ב 17 בפברואר 2022.
בפברואר 2022 הסדרה חודשה לעונה שנייה, שעתידה לעלות לשידור באוגוסט 2025.
תקציר עלילת הסדרה

5 חודשים לאחר אירועי הסרט "יחידת המתאבדים", כריסטופר סמית'/פיסמייקר (ג'ון סינה) מתאושש מפציעותיו, משתחרר מבית החולים ומצטרף לפרויקט מסתורי וסודי בשם "פרויקט פרפר", שמטרתו לחסל יצורים על טבעיים דמויי פרפר.
שחקנים ודמויות > דמויות ראשיות

ג'ון סינה בתפקיד כריסטופר סמית'/ פיסמייקר: רוצח ג'ינגואיסט שמאמין בהשגת שלום בכל מחיר. יוצר הסדרה, ג'יימס גאן, תיאר את הדמות כ"גיבור-על/נבל-על/הממזר הגדול ביותר בעולם".
סטיב אייג' בתפקיד ג'ון אקונומוס: סוהר בית המאסר בל ריב ועוזרה של אמנדה וולר. מספק תמיכה טקטית לפרויקט פרפר.
דניאל ברוקס בתפקיד לאוטה אדבאיו: בתה של אמנדה וולר, חברה בפרויקט פרפר. הסדרה בוחנת את מערכת היחסים המשונה בינה לבין פיסמייקר, שאותה גאן כינה "הלב האמיתי של הסיפור".
רוברט פטריק בתפקיד אוגוסט סמית'/דרקון לבן: אביו הגזען של פיסמייקר. מספק לפיסמייקר תמיכה טכנולוגית כדי להשלים את משימת הפרויקט. הסדרה בוחנת את מערכת היחסים בין פיסמייקר לאביו שעל אף אישיותו והגיל של פיסמייקר, יש לו השפעה גבוהה על בנו, ובזמן שלאוטה יותר עצמאית ולא זקוקה להוריה, פיסמייקר עדיין זקוק לאישורים מאביו. פיטר ספרן, המפיק בפועל של הסדרה,  תיאר את דמותו של אוגוסט כ"ארצ'י בנקר על סטרואידים", וג'ון סינה תיאר אותו כ"דמות היחידה בסדרה ללא קשת אופי ומסע".
ג'ניפר הולנד בתפקיד אמיליה הרקורט: סוכנת NSA, עוזרת לאמנדה וולר. הסדרה בוחנת את מערכת היחסים המסובכת בין הרקורט לבין פיסמייקר, שאותה גאן תיאר כ"לא יחסי אהבה, וגם לא לא זה".
פרדי סטרומה בתפקיד אדריאן צ'ייס/אוכף החוק: פרקליט מחוז ולוחם בפשע שיכול להירפא במהירות מפציעות. גאן תיאר את הדמות כ"איך אוכף החוק היה נראה בחיים האמיתיים, בחור שמתחפש, מסתובב ורוצח אנשים שהוא אומר להם שהם עושים משהו לא בסדר, הוא סוציופט אבל יש לו מבט מתוק".
צ'וקוודי איווג'י בתפקיד קלמסון מרן: ראש הפרויקט, איווג'י תיאר את הדמות כ"בעל עבר אפל, אך מנסה לגאול את עצמו".
שחקנים ודמויות > דמויות משניות

לוצ'לין מונרו בתפקיד לארי פיצגיבון
אני צ'אנג בתפקיד הבלשית סופי סונג
כריסטופר היירדאל בתפקיד קפטן לוק
אליזבת לודלו בתפקיד קייה
ריזוואן מאנג'י בתפקיד ג'מיל
נהוט לה בתפקיד ג'ודומסטר
ג'ייסון מומואה בהופעת קמע בתור אקווהמן
עזרא מילר בהופעת קמע בתור בארי אלן
שני שחקנים לא ידועים בהופעת קמע בתור סופרמן ווונדר וומן
הפקה > פיתוח

במהלך השלמת העבודה על יחידת המתאבדים 2 (2021) באוגוסט 2020, במהלך הסגר שהוטל בעקבות מגפת הקורונה, החל התסריטאי והבמאי ג'יימס גאן לכתוב סדרת טלוויזיה שבמרכזה הדמות פיסמייקר, שגולמה על ידי ג'ון סינה בסרט. הוא אמר שזה "בעיקר בשביל הכיף". חודש לאחר מכן HBO מקס הזמינה רשמית את הסדרה, כאשר גאן כתב את כל שמונת הפרקים של העונה הראשונה וביים כמה מהם. גאן ומפיק יחידת המתאבדים פיטר ספרן תוארו כמפיקים בכירים, סינה כמפיק שותף. מאוחר יותר הסביר גאן כי DC Films שאלו אותו על איזו דמות ב"יחידת המתאבדים" הוא ירצה להפוך סדרת טלוויזיה לראשונה, ובשלב זה כבר היה לו רעיון על פיסמייקר. בדצמבר 2020 מאט מילר הצטרף כמפיק בכיר נוסף.
הפקה > כתיבה

הסדרה מרחיבה את העולם שגאן בנה עבור יחידת המתאבדים, אם כי לא גילה מתי מתרחשת עלילת הסדרה ביחס לסרט. לדבריו, הסדרה היא הזדמנות לחקור סוגיות עכשוויות באמצעות הדמות הראשית. לגאן לקח שמונה שבועות לכתוב את העונה הראשונה, תוך שהוא מנצל את הזמן שהוקצב לו בעת ההפסקה בין עבודתו על "יחידת המתאבדים 2" לבין שומרי הגלקסיה: חלק 3 מבית אולפני מארוול (2023).
הפקה > ליהוק

עם הזמנת הסדרה בספטמבר 2020, אושר כי ג'ון סינה לוהק מחדש לגלם את פיסמייקר מהסרט. חודש לאחר מכן סטיב אייג' הצטרף לסדרה כג'ון אקונומוס, שחזר גם הוא לגלם את הדמות מהסרט. בנובמבר חברתו של גאן, ג'ניפר הולנד, הצטרפה לסדרה לגלם את דמותה מיחידת המתאבדים אמיליה הרקורט, לצד חברי השחקנים החדשים דניאל ברוקס בתפקיד לאוטה אדבייו, רוברט פטריק בתפקיד אוגי סמית', וכריס קונרד בתפקיד אדריאן צ'ייס / אוכף החוק. צ'וקוודי איווג'י הצטרפה אליהם כקלמסון מרן בדצמבר וכמה שחקנים נוספים לתפקידים משניים לוהקו גם בחודש פברואר 2021.
הפקה > צילומים

בתחילת נובמבר 2020 הגיע גאן לקנדה להסגר של שבועיים לפני שהחל לעבוד על הפקת הסדרה. הצילומים החלו ב-15 בינואר 2021 בוונקובר, קנדה, בשם The Scriptures. גאן בחר לצלם בוונקובר משום שרצה שהסדרה תתרחש בצפון מערב האוקיינוס השקט ומכיוון שההפקה תהיה בטוחה יותר משום שקנדה מנהלת את המגפה טוב יותר מארצות הברית. הצילומים אמורים להסתיים ב-9 ביוני 2021.
ב-13 באפריל 2024, הכריז גאן בחשבון האינסטגרם שלו על תחילת צילומי העונה השנייה של הסדרה.
ביקורות

הסדרה זכתה לביקורות משבחות בעיקר בקרב המבקרים על המשחק, סצנות הפעולה, האינפנטיליות, ההומור והאקצנטריות שבה. הסדרה קיבלה ציון 94% באתר Rotten Tomatoes. למרות זאת, הסדרה קיבלה גם כמה ביקורות שליליות על אי-הסדר שבה ועל הניסיון לשלב בין בידור הקהל באינפנטיליות והומור מוגזם לקטעי דרמה רציניים ומעוררי הזדהות.
שידור

שלושת פרקיה הראשונים של הסדרה שודרו ב 13 בינואר 2022 בשירות הסטרימינג HBO Max. עונתה הראשונה של הסדרה צפויה להיות מורכבת משמונה פרקים. טריילר ראשון לסדרה נחשף ב-16 באוקטובר 2021, במהלך הכנס DC FanDome.
הערות שוליים

↑  Vary, Adam B. (16 בפברואר 2022). "'Peacemaker' Renewed for Season 2 on HBO Max". Variety. נבדק ב-24 במרץ 2022. {{cite web}}:  (עזרה)
↑  D'Alessandro, Anthony and Tinoco, Armando (February 24, 2025). ‘Peacemaker’ Season 2 Debut Still Set For August; ‘Waller’ Spinoff In Works But It’s Been “Tough”, DC Bosses Say. Deadline. Retrieved February 25, 2025
↑  https://youtu.be/OODneEUWUQY
מוניקה ברברו

| --- | --- |

 לידה:  17 ביוני 1990 (בת 34) סן פרנסיסקו, קליפורניה, ארצות הברית ארצות הברית 
 מדינה:  ארצות הברית 
 תקופת הפעילות:  מ-2015 
 פרופיל ב-IMDb
 
מוניקה ברברו (באנגלית: Monica Barbaro; נולדה ב-17 ביוני 1990) היא שחקנית אמריקאית. היא ידועה בתפקידיה הקולנועיים בסרטים "הקתדרלה", "אהבה בשחקים: מאווריק" ו"בחצות". היא גם הופיעה בתפקידים ראשיים בסדרות הטלוויזיה "UnREAL", "שיקגו JUSTICE", "השוטר הטוב" ו"פובאר".
ב-2025 הייתה מועמדת לפרס אוסקר לשחקנית המשנה הטובה ביותר על משחקה בסרט "אנונימי לגמרי".
ביוגרפיה

ברברו נולדה ב-17 ביוני 1990, בסן פרנסיסקו, קליפורניה, ארצות הברית. היא גדלה במיל ואלי, קליפורניה, שם סיימה את לימודיה בבית הספר התיכון טמלפייס בשנת 2007. הוריה התגרשו כשהייתה ילדה. היא החלה לרקוד בגיל צעיר והמשיכה ללימודי בלט. תוך כדי לימודי משחק, השלימה תואר בריקוד בבית הספר לאמנויות טיש של אוניברסיטת ניו יורק. לאחר שסיימה את לימודיה ב-2010, החליטה להמשיך במשחק וחזרה לסן פרנסיסקו, שם למדה בבית הספר למשחק בוורלי הילס פלייהאוס.
קריירה

ברברו זכתה לתשומת לב ב-2013 על תפקידה הראשי בסרט It's Not About the Nail, קומדיה ויראלית קצרה על תקשורת בנישואים. תפקידה הגדול הראשון בטלוויזיה היה גילום דמותה של יעל בעונה השנייה של סדרת הטלוויזיה Unreal. בעקבות UnREAL, הצטרפה לצוות השחקנים בתפקיד אנה ואלדז בסדרת הדרמה המשפטית של NBC "שיקגו Justice", ספין אוף של דיק וולף בזיכיון שיקגו.
ב-2018 גילמה את קורה ואסקז בסדרה ""השוטר הטוב"" של נטפליקס, לצד ג'וש גרובן וטוני דנזה.
בין 2018 ל-2019 היה לה תפקיד בסיטקום "ABC "Splitting Up Together.
בשובר הקופות "אהבה בשחקים: מאווריק", משנת 2022, גילמה את סגן נטשה "פניקס" טרייס, טייסת.
בשנת 2023 כיכבה בקומדיה הרומנטית "בחצות". הסרט זכה לביקורות מעורבות, אך ברברו זכתה לשבחים על הופעתה. בהיותה רקדנית מקצועית, הופיעה בסצנה שכללה את שני הכוכבים בריקוד המשלב סלסה וטנגו.
ב-2023 הופיעה בסדרה של נטפליקס "פובאר" כאמה ברונר, בתו של לוק ברונר בגילומו של ארנולד שוורצנגר.
בספטמבר 2024 נבחרה לרשימת "עשרת השחקנים שכדאי לעקוב אחריהם" של המגזין "וראייטי" לשנת 2024.
בשנת 2024 גילמה את זמרת הפולק ג'ואן באאז בסרטו הביוגרפי של ג'יימס מנגולד על בוב דילן, "אנונימי לגמרי", בכיכובו של טימותי שאלאמה. על תפקידה בסרט הייתה מועמדת לפרס אוסקר לשחקנית המשנה הטובה ביותר.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2013 | שורי | אווה |  |
| 2021 | הקתדרלה | לידיה דמרוש |  |
| 2022 | אהבה בשחקים: מאווריק | נטשה "פניקס" טרייס |  |
| 2022 | אני צ'רלי ווקר | פגי |  |
| 2023 | בחצות | סופי ויילדר |  |
| 2024 | אנונימי לגמרי | ג'ואן באאז |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2015 | תפרים | ברנדה 'בנטלי' מילר | פרק: "שורש כל הרוע" |
| 2016 | הוואי חמש-אפס | אלה קוהא | פרק: "Ke Koa Lokomaikai" |
| 2016 | המדריך של קופר בארט לשרוד את החיים | אשה | פרק "איך לשרוד בעבודה עם חברים" |
| 2016 | Unreal | יעל | תפקיד ראשי (עונה 2), 10 פרקים |
| 2016 | ידוע לשמצה | קלואי אדוארדס | פרק: "ספר לי סוד" |
| 2016–2017 | שיקגו PD | עוזרת פרקליטת המדינה אנה ואלדז | 4 פרקים |
| 2017 | שיקגו JUSTICE | עוזרת פרקליטת המדינה אנה ואלדז | תפקיד ראשי |
| 2017 | נשק קטלני | נורה קופר | פרק: "סיכון טיסה" |
| 2018 | השוטר הטוב | קורה ואסקז | תפקיד ראשי |
| 2018–2019 | מתפצלים ביחד | ליסה אפל | תפקיד חוזר |
| 2019 | סטמפטאון | ליז מלרו | 4 פרקים |
| 2023 | פובאר | אמה ברונר | תפקיד ראשי |
פילמוגרפיה > משחקי וידאו

| שנה | משחק | תפקיד | הערות |
| --- | --- | --- | --- |
| 2023 | Forspoken | אודן קין | תפקיד קולי; |
הערות שוליים

↑  Johnson, G. Allen (26 במאי 2022). "Bay Area actress went through grueling 'boot camp' with Tom Cruise for 'Top Gun: Maverick'". San Francisco Chronicle. Hearst Communications, Inc. ארכיון מ-3 ביוני 2022. נבדק ב-28 במאי 2022. {{cite news}}:  (עזרה)
↑  Zuckerman, Esther (20 ביוני 2016). "Hot Rachel From "UnREAL" Talks Breaking Into Acting and Playing a Manipulator". Cosmopolitan. ארכיון מ-20 בספטמבר 2022. נבדק ב-19 בספטמבר 2022. {{cite web}}:  (עזרה)
↑  Gray, Joslyn (6 ביוני 2013). "Viral Video: 'It's Not About the Nail' Is a Hilarious Look at Marriage". Babble. ארכיון מ-13 ביולי 2013. נבדק ב-30 ביולי 2016. {{cite web}}:  (עזרה)
↑  Saperstein, Pat (29 ביוני 2013). "Variety's Picks: 15 Symptoms of Life in L.A., New Burt Bacharach Book, Goodie Mob Album, More". Variety. ארכיון מ-22 ביוני 2022. נבדק ב-30 ביולי 2016. {{cite web}}:  (עזרה)
↑  Andreeva, Nellie (25 באוגוסט 2016). "Chicago Justice's Monica Barbaro Cast as Series Regular". Deadline Hollywood. ארכיון מ-28 באוגוסט 2016. נבדק ב-17 באוקטובר 2018. {{cite web}}:  (עזרה)
↑  Stephens, Stephanie (8 בפברואר 2017). "Chicago Justice's Monica Barbaro Dancing Her Way into Dream Role". Parade. ארכיון מ-25 בנובמבר 2018. נבדק ב-17 באוקטובר 2018. {{cite web}}:  (עזרה)
↑  Dayani, Aahil (18 באפריל 2022). "What Has Monica Barbaro Been Up To Since Chicago Justice Was Canceled?". Looper. ארכיון מ-20 בספטמבר 2022. נבדק ב-19 בספטמבר 2022. {{cite web}}:  (עזרה)
↑  Gilchrist, Todd (3 ביוני 2022). "How Top Gun: Maverick star Monica Barbaro developed a pilot's swagger". The A.V. Club. ארכיון מ-20 בספטמבר 2022. נבדק ב-19 בספטמבר 2022. {{cite web}}:  (עזרה)
↑  Busch, Jenna (9 בפברואר 2023). "At Midnight's Monica Barbaro On Dancing, Superhero Films, And Top Gun: Maverick [Exclusive Interview]". Slash Film. ארכיון מ-9 בפברואר 2023. נבדק ב-16 בפברואר 2023. {{cite web}}:  (עזרה)
↑  Jenelle Riley, Variety’s 10 Actors to Watch: Ryan Destiny, Josh Rivera, Karla Sofia Gascón and More, Variety, ‏2024-09-19 (באנגלית אמריקאית)
↑  אמיר שוורץ, טימותי שאלאמה מפצח את החידה ששמה בוב דילן - וזה שווה אוסקר, באתר ynet, 6 בפברואר 2025
↑  Saunders, Toby (25 בינואר 2023). "Forspoken cast: Full list of voice actors & where you know them from". Radio Times (באנגלית). ארכיון מ-27 בינואר 2023. נבדק ב-27 בינואר 2023. {{cite web}}:  (עזרה)
| --- | --- |
בקרת זהויות :  LCCN: no2022133723  MusicBrainz: 7529d86c-e616-40c1-a686-2ad93eb470dc  VIAF: 15166835050135940501   WorldCat (עם VIAF): 15166835050135940501
אתלטיקה באולימפיאדת לוס אנג'לס (1932)

מבט על הספורטאים המשתתפים באולימפיאדה העשירית, באצטדיון האולימפי בלוס אנג'לס, בטקס הפתיחה של המשחקים האולימפיים
אולימפיאדת לוס אנג'לס (1932) נערכה בלוס אנג'לס, קליפורניה, ארצות הברית. תחרויות האתלטיקה נערכו בין 31 ביולי לבין 7 באוגוסט 1932. נערכו 29 תחרויות באתלטיקה במשחקים אלו (6 לנשים ו-23 לגברים), בהשתתפות 386 משתתפים (54 נשים ו-332 גברים) מ-34 מדינות.
אירועים בולטים

נבחרת ארצות הברית (ארצות הברית) באתלטיקה זכתה ב-16 מדליות זהב מתוך 29 מדליות זהב אפשריות.
אירועים בולטים > האתלטיות הבולטות

בייב דידריקסון (ארצות הברית ארצות הברית) שזכתה ב-3 מדליות מהן 2 זהב, בהטלת כידון וריצת 80 מטר משוכות.
סטניסלווה וואלסייביץ' (פולין פולין) שזכתה במדליית שזהב בריצת 100 מטר, לאחר מותה הטרגי בשנת 1980 התברר שהיא אינטרסקס.
ליליאן קופלנד יהודיה אמריקאית (ארצות הברית ארצות הברית) שזכתה במדליית זהב בזריקת דיסקוס.
אירועים בולטים > האתלטים הבולטים

אדי טולן (ארצות הברית ארצות הברית) שזכה בשתי מדליות זהב בריצת 100 מטר ובריצת 200 מטר
ביל קאר (ארצות הברית ארצות הברית) שזכה בשתי מדליות זהב, בריצת 400 מטר ובריצת שליחים 4x400 מטר
פאט או'קלהאן (אירלנד אירלנד) הגן על תוארו ביידוי פטיש.
"האחים יארווינן" (פינלנד פינלנד) זכו בשתי מדליות. מאטי זכה במדליית זהב בהטלת כידון ואקילס זכה במדליית כסף בקרב עשר.
מאטי יארווינן מנצח הטלת כידון באולימפיאדת לוס אנג'לס 1932
טבלת המדליות

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכל |
| 1 | ארצות הברית ארצות הברית | 16 | 13 | 6 | 35 |
| 2 | פינלנד פינלנד | 3 | 4 | 4 | 11 |
| 3 | בריטניה בריטניה | 2 | 4 | 2 | 8 |
| 4 | פולין פולין | 2 | 0 | 1 | 3 |
| 5 | אירלנד אירלנד | 2 | 0 | 0 | 2 |
| 6 | קנדה (1921-1957) קנדה | 1 | 3 | 5 | 9 |
| 7 | יפן יפן | 1 | 1 | 2 | 4 |
| 8 |  איטליה | 1 | 0 | 2 | 3 |
| 9 | ארגנטינה ארגנטינה | 1 | 0 | 0 | 1 |
| 10 | גרמניה גרמניה | 0 | 2 | 3 | 5 |
| 11 | שוודיה שוודיה | 0 | 1 | 0 | 1 |
| 11 | לטביה לטביה | 0 | 1 | 0 | 1 |
| 13 | צ'כוסלובקיה צ'כוסלובקיה | 0 | 0 | 1 | 1 |
| 13 | צרפת צרפת | 0 | 0 | 1 | 1 |
| 13 | הפיליפינים הפיליפינים | 0 | 0 | 1 | 1 |
| 13 |  דרום אפריקה | 0 | 0 | 1 | 1 |